
ДО
ДОБРИЧКИ ОБЩИНСКИ СЪВЕТ



ДОКЛАДНА ЗАПИСКА
ОТ СОНЯ ИВАНОВА ГЕОРГИЕВА
[bookmark: _GoBack]Кмет на община Добричка

Относно: Удължаване срока на договор за отдаване под наем на общински поземлени имоти с начин на трайно ползване (НТП) пасище.


УВАЖАЕМИ ДАМИ И ГОСПОДА, ОБЩИНСКИ СЪВЕТНИЦИ,
	
Абибе Ахмед Осман е собственик на животновъден обект, находящ се в село Черна, община Добричка с рег. № 8076990012 /стар № 9417-0126/ в Интегрираната информационна система на Българската агенция по безопасност на храните, отглеждащ дребни преживни животни (ДПЖ). През 2021г. същата сключва с община Добричка Договор № 6821281 от 08.11.2021г., вписан с акт № 68, том XI, вх. рег. № 9889 от 18.11.2021г. на СВп - Добрич при АВп за отдаване под наем на имоти с начин на трайно ползване - пасище, находящи се в с. Черна, община Добричка със срок от 5 стопански години, считано от 01.10.2021г. Срокът по този договор изтича на 01.10.2026г.
В резултат на измененията в разпоредбата на чл.37и от Закона за собствеността и ползването на земеделските земи (ЗСПЗЗ), договорите за наем на пасищата, мерите и ливадите от общинския поземлен фонд се сключват в срок до 20 юни и са с минимален срок от 5 календарни години, който започва да тече от следващата календарна година. 
В изпълнение на разпоредбите на чл.37и, ал.12 от ЗСПЗЗ е сключен нов договор за отдаване под наем за същите поземлени имоти с НТП - пасище за срок от 5 календарни години, считано от 01.01.2027г.
В община Добричка постъпи заявление с вх. рег. № ВхК - 2961/26.05.2026г. от Абибе Ахмед Осман за удължаване срока на договор № 6821281 от 08.11.2021г. до края на календарната 2026г., поради това, че след изтичане на срока му няма да има правно основание за ползване. Това от своя страна ще възпрепятства стопанската дейност на Абибе Ахмед Осман като животновъд, осъществявана на територията на община Добричка в периода от 01.10.2026г. до 31.12.2026г.
След изтичане срока на Договор № 6821281 от 08.11.2021г, имотите предмет на същия ще останат неизползваеми до 01.01.2027г., когато започва действието на новия договор.
Разпоредбата на чл.37и, ал.12 от ЗСПЗЗ определя минималният срок на договорите - 5 години, като не е посочен максимален такъв, като определянето му в случая е от компетентността на общинския съвет. 
Във връзка с гореизложеното, предлагам Добрички общински съвет да приеме следното:

			ПРОЕКТ!
РЕШЕНИЕ:

На основание чл.21, ал.2 във връзка с ал.1, т.8 от Закона за местното самоуправление и местната администрация, чл.8, ал.1 от Закон за общинската собственост, чл.24а, ал.6, т.4 и чл.37л, ал.2, т.1, предложение второ от Закона за собствеността и ползването на земеделските земи, Добрички общински съвет :
I. Дава съгласие да се измени договор за отдаване под наем на недвижими имоти - пасище по реда на чл.37и, ал.4, ал.6 и ал.12 от ЗСПЗЗ от 08.11.2021г., вписан с акт №68, том XI, вх.рег. № 9889 от 18.11.2021г. на СВп - Добрич при АВп, сключен между община Добричка и Абибе Ахмед Осман, като се удължава срока му на действие с 3 /три/ месеца, считано от 01.10.2026г. до 31.12.2026г.
II. Възлага на Кмета на община Добричка да подпише анекс към Договор за отдаване под наем на имоти, с НТП– пасище, с рег. № 6821281 от 08.11.2021г., вписан с акт № 68, том XI, вх. рег.№ 9889 от 18.11.2021г. на СВп - Добрич при АВп за:
- Идеална част с площ 11,000 дка от поземлен имот (ПИ) с идентификатор №80769.13.102, целият с площ 70,334 дка по КККР на с. Черна, община Добричка;
- ПИ с идентификатор № 80769.13.42, с площ 7,320 дка по КККР на с. Черна, община Добричка;
- ПИ с идентификатор № 80769.13.43, с площ 4,421 дка по КККР на с. Черна, община Добричка.,
с допълнителен срок от три месеца, считано от 01.10.2026г. до 31.12.2026г.
Приложение:
· Заявление с вх. рег. № ВхК - 2961/26.05.2026г. от Абибе Ахмед Осман;
· Справка за животни в ОЕЗ от Българска агенция по безопасност на храните;
· Договор за отдаване под наем на недвижими имоти – пасище по реда на чл.37и, ал.4, ал.6 и ал.12 от ЗСПЗЗ от 08.11.2021г., вписан с акт № 68, том XI, вх. рег. № 9889 от 18.01.2021г. на СВп - Добрич при АВп;
· Договор за отдаване под наем на недвижими имоти – пасища по реда на чл.37и, ал.12 от ЗСПЗЗ от 04.06.2026г., вписан с акт № 57, том VII, вх. рег. №3958 от 04.06.2026г. на СВп - Добрич при АВп.

